อิทธิฤทธิ์ DELTA
หุ้นเดลต้าฯ DELTA เมื่อวานนี้ (4 ม.ค.) ราคาปิด 912 บาท หากซื้อตอนนี้ 100 หุ้น จะใช้เงินเกือบ 1 แสนบาท
หุ้นเดลต้าฯ DELTA เมื่อวานนี้ (4 ม.ค.) ราคาปิด 912 บาท หากซื้อตอนนี้ 100 หุ้น จะใช้เงินเกือบ 1 แสนบาท
4 ม.ค. 2566

หุ้นเดลต้าฯ DELTA เมื่อวานนี้ (4 ม.ค.) ราคาปิด 912 บาท
หากซื้อตอนนี้ 100 หุ้น จะใช้เงินเกือบ 1 แสนบาท
และเมื่อดูจากการส่งออเดอร์ระหว่างวัน จะพบว่า มีคำสั่งซื้อและขายที่ระดับ 100–500 หุ้นค่อนข้างมากเหมือนกัน
นั่นหมายความว่า น่าจะมีนักลงทุนรายย่อยที่กระโดดเข้ามาพอสมควร
ส่วนออเดอร์ระดับหลักพันหุ้นและหมื่นหุ้นมีเข้ามาบ้าง
ยอดหลักพันและหมื่นนี้มีความเป็นไปได้ที่จะเป็นนักลงทุนรายใหญ่ และนักลงทุนสถาบัน หรือกองทุน ที่มีข่าวว่า กองทุนเข้ามาโยนไม้เข้าและออกอยู่หลายไม้
ราคาหุ้นเดลต้าฯ เกิดการเก็งกำไรกันมาก่อนหน้านี้ในรอบแล้ว
ล่าสุด เข้ามาไล่ซื้อ ไล่ราคากันในช่วง 2-3 วันสุดท้ายก่อนสิ้นปี 2565
และเมื่อเปิดปีใหม่ 2566 ยังเข้ามาไล่ราคาเพิ่ม จนทำให้ราคาหุ้นพุ่งขึ้นมาเกือบ 40% ในช่วงเวลาเพียง 4-5 วัน
ส่วนวานนี้ เมื่อราคาขึ้นมาแตะ 990 บาท ชนแนวต้านจิตวิทยา ใกล้ระดับ 1,000 บาท
ราคาหุ้นเลยเกิดการ “เลี้ยวลง”
ระดับ พีอีของหุ้นเดลต้าฯ จากราคาปิดวานนี้อยู่ที่ประมาณ 86-87 เท่า
และมีระดับ PBV ที่ 22.54 เท่า
นักวิเคราะห์ต่างเตือนว่า ราคาหุ้นเดลต้าฯ ปรับขึ้นมาจนเกินมูลค่าพื้นฐาน
พร้อมกับแนะนำให้นักลงทุนระวังการเข้าลงทุน
หากมีกำไร ให้ขายทำกำไรออกไปก่อน
หรือหากขาดทุนยังไม่มาก อาจจะคัท หรือตัดขาดทุนออกไปก่อนได้ เพื่อปรับลดความเสี่ยงที่ราคาหุ้นอาจจะปรับลงแรงจากแรงขายของนักลงทุนรายใหญ่
ยังไม่มีการพิสูจน์ได้ว่า หุ้นเดลต้าฯ ที่วิ่งขึ้นและสนุกสนาน
และมีผลกับดัชนี SET50 index Futures หรือ ทางด้านตลาดอนุพันธ์หรือไม่
หรืออาจจะเป็นเพียงการเข้ามาเก็งกำไรแนวโน้มผลประกอบการของหุ้นเดลต้าฯ เท่านั้น
เพราะมีประมาณการคาดการกำไรไตรมาส 4/65 ออกมาว่า จะออกมาดี และน่าจะช่วยกดระดับพีอีที่สูงกว่า 80 เท่าลงมาได้
สำหรับเดลต้าฯ มีมาร์เก็ตแคปอยู่ประมาณ 1 ล้านล้านบาท
การเคลื่อนไหวของหุ้นเดลต้าฯ ทุก 10 บาท
มีผลต่อดัชนีประมาณ 1 จุด
และด้วยความที่ฟรีโฟลตค่อนข้างต่ำ (แม้จะเป็นไปตามเกณฑ์) ทำให้นักลงทุนที่ควบคุมหุ้นเดลต้าฯ
สามารถที่จะคอนโทรลราคาได้ง่าย
อาจจะมีคำถามว่า แล้วตลาดหลักทรัพย์ฯ น่าจะทราบหรือคาดการณ์การเคลื่อนไหวของหุ้นเดลต้าฯ หรือไม่
คำตอบ คือ “ทราบ”
เพราะการแก้ไขหรือปรับเกณฑ์หุ้นเข้าคำนวณดัชนี SET50
จนทำให้เดลต้าฯ กลับเข้า SET50 อีกครั้ง นั้น คงอยู่ในคาดการณ์
ทำให้เชื่อว่า ไม่น่าจะมีมาตรการอะไรออกมาจากตลาดฯ หรืออย่างมาก คงจะเตือนให้นักลงทุนระวังการเข้าลงทุน ก็แค่นั้น